pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทูตฯ เมียนมา หารือ‘หม่อมเต่า’กรณีปิดศูนย์เรียนรู้เด็กเมียนมา จ.ระนอง  พร้อมขอลดค่าธรรมเนียมวีซ่าของคนต่างด้าวที่ขออยู่ต่อเป็นการชั่วคราว
วันอังคารที่ 10 กันยายน 2562
ทูตฯ เมียนมา หารือ‘หม่อมเต่า’กรณีปิดศูนย์เรียนรู้เด็กเมียนมา จ.ระนอง  พร้อมขอลดค่าธรรมเนียมวีซ่าของคนต่างด้าวที่ขออยู่ต่อเป็นการชั่วคราว
รัฐมนตรีว่าการกระทรวงแรงงาน ให้การต้อนรับ เอกอัครราชทูตเมียนมาประจําประเทศไทย โอกาสเข้าเยี่ยมคารวะเพื่อแนะนําตัวและหารือข้อราชการด้านแรงงาน ในประเด็นการปิดศูนย์การเรียนรู้เด็กเมียนมาที่จังหวัดระนอง เมื่อวันที่ 24 สิงหาคม 2562
รัฐมนตรีว่าการกระทรวงแรงงาน ให้การต้อนรับ เอกอัครราชทูตเมียนมาประจําประเทศไทย โอกาสเข้าเยี่ยมคารวะเพื่อแนะนําตัวและหารือข้อราชการด้านแรงงาน ในประเด็นการปิดศูนย์การเรียนรู้เด็กเมียนมาที่จังหวัดระนอง เมื่อวันที่ 24 สิงหาคม 2562 และขอให้พิจารณาปรับลดค่าธรรมเนียมวีซ่าสําหรับแรงงานต่างด้าวที่ยื่นคําร้องขออยู่ในราชอาณาจักรเป็นการชั่วคราวต่อไป จากเดิม 1,900 บาท/ปี เป็น 500 บาท/2 ปี เพื่อประโยชน์ของนายจ้างและแรงงานต่างด้าว
เมื่อวันที่ 10 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ให้การต้อนรับ นายมโย มิยิน ตาน (H.E. U Myo Myint Than) เอกอัครราชทูตเมียนมาประจําประเทศไทย ในโอกาสเข้าเยี่ยมคารวะเพื่อแนะนําตัวและหารือข้อราชการด้านแรงงาน ณ ห้องรับรองรัฐมนตรีว่าการกระทรวงแรงงาน ชั้น 6 อาคารกระทรวงแรงงาน โดยเอกอัครราชทูตเมียนมาประจําประเทศไทยได้หารือในประเด็นการปิดศูนย์การเรียนรู้เด็กเมียนมาที่จังหวัดระนอง เมื่อวันที่ 24 สิงหาคม 2562 เนื่องจากตรวจสอบการทํางานของคนต่างด้าว ณ ศูนย์พัฒนาคุณภาพชีวิตชายแดนไทย - เมียนมาจังหวัดระนอง พบว่า คนต่างด้าวสัญชาติเมียนมาทํางานในตําแหน่งครูผู้สอนจํานวน 32 คน โดยถือหนังสือผ่านแดนชั่วคราว จํานวน 31 คน และหนังสือเดินทาง 1 คน ทั้งหมดได้รับการตรวจลงตราถูกต้อง แต่ไม่มีใบอนุญาตทํางาน สถานีตํารวจภูธรเมืองระนองได้ดําเนินคดีกับคนต่างด้าวทั้ง 32 คน โดยปรับเป็นเงินคนละ 5,000 บาท และส่งตัวให้สํานักงานตรวจคนเข้าเมืองจังหวัดระนอง ดําเนินการส่งกลับออกนอกราชอาณาจักรเมื่อวันที่ 26 สิงหาคม 2562 ทั้งนี้ เพื่อเป็นแนวทางในการจ้างครูผู้สอนได้ถูกต้องตามกฎหมาย และบรรเทาความเดือดร้อนให้กับนักเรียนชาวเมียนมาในศูนย์พัฒนาคุณภาพชีวิตชายแดนไทย - เมียนมา จังหวัดระนอง
เอกอัครราชทูตเมียนมาประจําประเทศไทยยังได้หารือกับ รมว.แรงงาน ในประเด็นการเสนอขอให้พิจารณาปรับลดค่าธรรมเนียมวีซ่าสําหรับแรงงานต่างด้าวที่ยื่นคําร้องขออยู่ในราชอาณาจักรเป็นการชั่วคราวต่อไป เป็นเวลาไม่เกิน 2 ปี จากเดิมที่กําหนดไว้ 1,900 บาท/ปี ตามที่ได้มีการประชุมคณะกรรมการนโยบายการบริหารจัดการการทํางานของคนต่างด้าวเมื่อวันที่ 8 กรกฎาคม 2562 โดยขอให้ปรับลดลงเหลือ 500 บาท/2 ปี เพื่อประโยชน์ของนายจ้างและแรงงานต่างด้าว
ทั้งนี้ รมว.แรงงาน ได้รับทราบและจะมอบหมายให้หน่วยงานในสังกัดกระทรวงแรงงานดําเนินการและหารือกับหน่วยงานต่าง ๆ ที่เกี่ยวข้องเพื่อดําเนินการต่อไป
-----------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
10 กันยายน 2562
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเปรูประจำประเทศไทยเข้าเยี่ยมคารวะนายกรัฐมนตรีในโอกาสเข้ารับหน้าที่
วันพุธที่ 18 ตุลาคม 2560
เอกอัครราชทูตสาธารณรัฐเปรูประจําประเทศไทยเข้าเยี่ยมคารวะนายกรัฐมนตรีในโอกาสเข้ารับหน้าที่
เอกอัครราชทูตสาธารณรัฐเปรูประจําประเทศไทยเข้าเยี่ยมคารวะนายกรัฐมนตรีในโอกาสเข้ารับหน้าที่
วันนี้(วันพุธที่ 18 ตุลาคม 2560) เวลา 13.30 น. นายเฟอร์นันโด ฆูลิโอ อันโตนิโอ กีโรส กัมโปส (H.E. Mr. Fernando Julio Antonio Quirós Campos) เอกอัครราชทูตสาธารณรัฐเปรูประจําประเทศไทยเข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเข้ารับหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวต้อนรับเอกอัครราชทูตสาธารณรัฐเปรูฯ ในนามของนายกรัฐมนตรี และรัฐบาลไทย และแสดงความขอบคุณประธานาธิบดีแห่งสาธารณรัฐเปรู ที่ได้มีสาส์นถวายความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร และถวายพระพรชัยมงคลสมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสที่ขึ้นทรงราชย์ ทั้งนี้ เอกอัครราชทูตฯ ได้กล่าวว่าประธานาธิบดีแห่งสาธารณรัฐเปรูได้ฝากความปรารถนาดีมายังนายกรัฐมนตรี ซึ่งเอกอัครราชทูตฯ จะเป็นผู้แทนจากรัฐบาลเปรูในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
ทั้งสองฝ่ายยืนยันความสัมพันธ์ทวิภาคีระหว่างไทยและเปรูเป็นไปอย่างราบรื่นและใกล้ชิด แม้จะเป็นประเทศที่มีความห่างไกลด้านภูมิศาสตร์ นายกรัฐมนตรีแสดงความขอบคุณเปรูที่ได้ยกระดับความสัมพันธ์ระหว่างกันเป็นหุ้นส่วนทางยุทธศาสตร์ (Strategic Partnership) เมื่อปี 2556 พร้อมยืนยันที่จะสนับสนุนความร่วมมือด้านการค้าการลงทุนกับเปรู เพื่อให้ตัวเลขทางเศรษฐกิจระหว่างกันเพิ่มขึ้น โดยไทยยินดีจะเป็นประตูสู่ภูมิภาคอาเซียน และเอเชียตะวันออกเฉียงใต้ ซึ่งเอกอัครราชทูตกล่าวว่าเปรูก็ยินดีจะเป็นประตูสู่ภูมิภาคลาตินอเมริกาของไทยเช่นกัน
นายกรัฐมนตรีแสดงความประสงค์ที่จะมีความร่วมมือด้านการท่องเที่ยวกับเปรูเพื่อสนับสนุนการติดต่อกันของประชาชนทั้งสองประเทศ (People to People Connection) อย่างเป็นรูปธรรม ซึ่งเอกอัครราชทูตฯ กล่าวว่าจํานวนนักท่องเที่ยวที่เดินทางมาไทยมีจํานวนสูง จึงประสงค์ที่จะเรียนรู้ด้านการท่องเที่ยวจากไทย
โอกาสนี้ นายกรัฐมนตรีกล่าวว่ายินดีที่จะสนับสนุนการศึกษาหลักปรัชญาของเศรษฐกิจพอเพียงและโครงการอันเนื่องมาจากพระราชดําริกับเปรู พร้อมขอบคุณเอกอัครราชทูตฯ และภริยาที่ได้ร่วมมือกับกระทรวงการต่างประเทศในการส่งเสริมการเรียนการสอนภาษาสเปนที่มหาวิทยาลัยขอนแก่น
ในตอนท้ายเอกอัครราชทูตฯ กล่าวอวยพรให้รัฐบาลไทยประสบความสําเร็จในนโยบายการปฏิรูป ขับเคลื่อนเศรษฐกิจด้วยเทคโนโลยีและนวัตกรรม Thailand 4.0 โดยเชื่อมั่นว่านายกรัฐมนตรีจะปฏิรูปประเทศตาม Roadmap ที่วางไว้ได้อย่างสําเร็จ
รัฐบาลไทย-ข่าวทำเนียบรัฐบาล-คำกล่าวอวยพร พลเอก ประยุทธ์ จันทร์โอชา นายกรัฐมนตรี เนื่องในโอกาสวันขึ้นปีใหม่ พุทธศักราช 2563
วันพุธที่ 1 มกราคม 2563
คํากล่าวอวยพร พลเอก ประยุทธ์ จันทร์โอชา นายกรัฐมนตรี เนื่องในโอกาสวันขึ้นปีใหม่ พุทธศักราช 2563
คํากล่าวอวยพร พลเอก ประยุทธ์ จันทร์โอชา นายกรัฐมนตรี เนื่องในโอกาสวันขึ้นปีใหม่ พุทธศักราช 2563
พี่น้องประชาชนชาวไทยที่รัก
เนื่องในโอกาสวันขึ้นปีใหม่ พุทธศักราช 2563 ผมขอเชิญชวนพี่น้องประชาชนคนไทยร่วมกันตั้งจิตอธิษฐานอาราธนาคุณพระศรีรัตนตรัย และอํานาจสิ่งศักดิ์สิทธิ์ในสากล โปรดอภิบาลประทานพรให้พระบาทสมเด็จพระเจ้าอยู่หัว สมเด็จพระนางเจ้า ฯ พระบรมราชินี สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ทุกพระองค์ ทรงพระเจริญยิ่งยืนนาน ทรงพระเกษมสําราญ มีพระราชประสงค์จํานงหมายสิ่งใด ขอจงสัมฤทธิ์ดังพระราชหฤทัยปรารถนา สถิตเป็นมิ่งขวัญร่มเกล้าเหล่าพสกนิกรชาวไทยตราบกาลนิรันดร์
ในปีพุทธศักราช 2562 ที่ผ่านมา ถือได้ว่าเป็นปีมหามงคล และปีแห่งความปลื้มปีติยินดีของคนไทยทั้งชาติ ที่ได้พร้อมใจกันถวายความจงรักภักดี เฉลิมพระเกียรติพระบาทสมเด็จพระเจ้าอยู่หัว ในการพระราชพิธีบรมราชาภิเษกตามพระราชประเพณี นับเป็นสวัสดิมงคลของประเทศชาติและประชาชน แสดงให้เห็นถึงความรัก ความผูกพันและความจงรักภักดีของประชาชนชาวไทยที่มีต่อสถาบันพระมหากษัตริย์มาอย่างยาวนาน
ห้วงเวลาแห่งการเฉลิมฉลองปีใหม่นี้ ผมหวังเป็นอย่างยิ่งว่าพี่น้องประชาชนทุกท่าน จะได้ใช้ช่วงเวลาในเทศกาลแห่งความสุขร่วมกับครอบครัว ญาติมิตรและพี่น้อง ด้วยความรัก ความสามัคคี มีความเอื้ออาทรต่อกัน สําหรับผู้ที่เดินทางสัญจรเพื่อเฉลิมฉลองเทศกาลปีใหม่ ขอให้มีสติ ตั้งอยู่ในความไม่ประมาท และคํานึงถึงความปลอดภัยทั้งต่อตนเองและผู้อื่น เพื่อทําให้เทศกาลแห่งความสุขนี้ เต็มไปด้วยความทรงจําที่ดี และเป็นพลังในการก้าวเข้าสู่ศักราชใหม่ด้วยความสุข ความสดชื่น สมหวังและประสบความสําเร็จในทุก ๆ ด้านตลอดไป
พร้อมกันนี้ ผมขอขอบคุณและเป็นกําลังใจให้เจ้าหน้าที่ ตํารวจ ทหาร พลเรือน อาสาสมัคร ที่ปฏิบัติราชการอยู่ตามแนวชายแดน และที่คอยอํานวยความสะดวกดูแลช่วยเหลือพี่น้องประชาชน ที่เดินทางกลับภูมิลําเนาในช่วงเทศกาลนี้ด้วย
เนื่องในวาระวันขึ้นปีใหม่ พุทธศักราช 2563 ผมขออัญเชิญอํานาจสิ่งศักดิ์สิทธิ์ทั้งหลายที่ทุกท่านเคารพนับถือ อีกทั้งเดชะพระบารมีแห่งองค์พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้พี่น้องประชาชนคนไทยทุกท่าน ประสบแต่สิ่งอันเป็นมงคล ปราศจากภยันตรายทั้งปวง มีพลังกาย พลังใจที่เข้มแข็ง และสัมฤทธิ์ผลในสิ่งพึงปรารถนาทุกประการโดยทั่วกัน
สวัสดีปีใหม่ 2563 ครับ
รัฐบาลไทย-ข่าวทำเนียบรัฐบาล-Social Distancing มีแนวทางอย่างไร ??
วันศุกร์ที่ 27 มีนาคม 2563
Social Distancing มีแนวทางอย่างไร ??
แนวทางมีอย่างไรบ้างนะ
อยู่ห่างกันอย่างน้อย 2 เมตร ช่วยลดความเสี่ยงต่อการติดเชื้อไวรัสโควิด-19 ได้
รัฐบาลไทย-ข่าวทำเนียบรัฐบาล-กรมบังคับคดี กระทรวงยุติธรรม  ประชุมรับฟังความคิดเห็นในการร่างกฎกระทรวงว่าด้วยคุณสมบัติ หลักเกณฑ์ วิธีการ และเงื่อนไข ของบุคคลที่ได้รับมอบหมายให้ปฏิบัติการแทนเจ้าพนักงานบังคับคดี
วันศุกร์ที่ 16 ธันวาคม 2559
กรมบังคับคดี กระทรวงยุติธรรม  ประชุมรับฟังความคิดเห็นในการร่างกฎกระทรวงว่าด้วยคุณสมบัติ หลักเกณฑ์ วิธีการ และเงื่อนไข ของบุคคลที่ได้รับมอบหมายให้ปฏิบัติการแทนเจ้าพนักงานบังคับคดี
นางสาวรื่นวดี สุวรรณมงคล อธิบดีกรมบังคับคดี เป็นประธานเปิดการประชุมเพื่อรับฟังความคิดเห็นในการร่างกฎกระทรวงว่าด้วยคุณสมบัติ หลักเกณฑ์ วิธีการ และเงื่อนไขของบุคคลที่ได้รับมอบหมายให้ปฏิบัติการแทนเจ้าพนักงานบังคับคดี
ในวันศุกร์ที่ ๑๖ ธันวาคม ๒๕๕๙ เวลา ๐๙.๓๐ น.
นางสาวรื่นวดี สุวรรณมงคล อธิบดีกรมบังคับคดี
เป็นประธานเปิดการประชุมเพื่อรับฟังความคิดเห็นในการร่างกฎกระทรวงว่าด้วยคุณสมบัติ หลักเกณฑ์ วิธีการ
และเงื่อนไขของบุคคลที่ได้รับมอบหมายให้ปฏิบัติการแทนเจ้าพนักงานบังคับคดี
ตามที่กรมบังคับคดีได้เสนอแก้ไขเพิ่มเติมประมวลกฎหมายวิธีพิจารณาความแพ่ง (ฉบับที่..) พ.ศ. ....
ซึ่งมีส่วนที่เกี่ยวข้องกับการพิจารณาเรื่องดังกล่าว
โดยเชิญภาคส่วนที่เกี่ยวข้อง ประกอบด้วย หน่วยงานภาครัฐและเอกชน สถาบันการเงิน สํานักงานทนายความ ตัวแทนเจ้าหนี้และลูกหนี้
เพื่อนําข้อมูลที่ได้รับไปประกอบการจัดทําร่างประมวลกฎหมายให้ครบถ้วน สมบูรณ์ เกิดประโยชน์สูงสุดแก่ผู้ที่เกี่ยวข้อง
อันจะช่วยให้การบังคับคดีตามคําพิพากษาหรือคําสั่งของศาลมีประสิทธิภาพมากขึ้น
และลดผลกระทบที่อาจเกิดขึ้นภายหลังกฎหมายบังคับใช้
โดยมีผู้แทนจากหน่วยงานที่เกี่ยวข้อง เข้าร่วมฯ ณ ห้องประชุมคชสาร ๒ ชั้น ๓ อาคารกรมบังคับคดี
รัฐบาลไทย-ข่าวทำเนียบรัฐบาล-กรมท่าอากาศยานพร้อมให้บริการผู้โดยสารภายหลังการประกาศมาตรการผ่อนปรนระยะที่ 3  [กระทรวงคมนาคม]
วันอาทิตย์ที่ 7 มิถุนายน 2563
กรมท่าอากาศยานพร้อมให้บริการผู้โดยสารภายหลังการประกาศมาตรการผ่อนปรนระยะที่ 3  [กระทรวงคมนาคม]
กรมท่าอากาศยานพร้อมให้บริการผู้โดยสารภายหลังการประกาศมาตรการผ่อนปรนระยะที่ 3
นายทวีเกศิสําอางอธิบดีกรมท่าอากาศยานกระทรวงคมนาคมกล่าวว่าตามที่ศูนย์บริหารสถานการณ์การแพร่ระบาดของเชื้อไวรัสโคโรนา2019 (ศบค.)ประกาศมาตรการผ่อนปรนระยะที่3ตั้งแต่วันที่1มิถุนายน2563ทําให้สายการบินจํานวน5สายการบินได้แก่สายการบินนกแอร์ไทยแอร์เอเชียไทยไลอ้อนแอร์ไทยสมายล์และบางกอกแอร์เวย์สขอเพิ่มเส้นทางบินเพื่อให้บริการแก่ผู้โดยสารที่มีความจําเป็นและอํานวยความสะดวกในการเดินทางและตามประกาศสํานักงานการบินพลเรือนแห่งประเทศไทย(กพท.)กําหนดเงื่อนไขและเงื่อนเวลาในการใช้ท่าอากาศยานเพื่อการขึ้นลงของอากาศยาน(ฉบับที่4)
โดยท่าอากาศยานที่เปิดให้บริการเฉพาะเส้นทางภายในประเทศได้แก่ท่าอากาศยานขอนแก่นชุมพรตรังนครพนมนครราชสีมานครศรีธรรมราชน่านนครนราธิวาสบุรีรัมย์ปายพิษณุโลกเพชรบูรณ์แพร่แม่สอดแม่ฮ่องสอนระนองร้อยเอ็ดเลยลําปางสกลนครอุดรธานีและอุบลราชธานีเปิดให้บริการตั้งแต่เวลา06.00 - 20.00น.หรือปรับลดเวลาให้สั้นกว่าระยะเวลาที่กําหนดตามความจําเป็นและเหมาะสมและท่าอากาศยานที่สามารถให้บริการการบินภายในและต่างประเทศได้แก่ท่าอากาศกระบี่สุราษฎร์ธานีและหัวหินเปิดให้อากาศยานขึ้นลงได้ตามระยะเวลาที่กําหนดโดยมีผลบังคับใช้ตั้งแต่วันที่6มิถุนายน2563เป็นต้นไป
จากประกาศกพท.ฉบับดังกล่าวทําให้ท่าอากาศยานทุกแห่งสามารถเปิดให้บริการได้ตามปกติทั้งนี้ถึงแม้ว่าจะมีมาตรการผ่อนปรนกรมท่าอากาศยาน(ทย.)ยังคงมีมาตรการที่เข้มงวดดังนี้
1.คัดกรองบุคคลที่เข้ามาใช้บริการท่าอากาศยานต้องสวมหน้ากากอนามัยและผ่านการตรวจวัดอุณหภูมิร่างกายซึ่งจะต้องไม่สูงกว่า37.3องศาเซลเซียสสําหรับผู้โดยสารขาเข้าทุกคนจะต้องกรอกแบบสํารวจการเดินทางต.8-คค.เพื่อบันทึกประวัติการเดินทางของผู้โดยสาร
2.ปฏิบัติตามมาตรการเว้นระยะห่างทางสังคม(Social Distancing)บริเวณจุดรับรอรับกระเป๋าสัมภาระจุดตรวจบัตรโดยสาร(Check in counter)ที่นั่งรอก่อนการเดินทางโดยจัดให้มีระยะห่างอย่างน้อย1เมตร
สําหรับการรักษาความสะอาดเพื่อความปลอดภัยท่าอากาศยานทุกแห่งดําเนินการพ่นน้ํายาฆ่าเชื้อกระเป๋าสัมภาระผู้โดยสารก่อนจุดรับกระเป๋าทุกเที่ยวบินพร้อมตั้งจุดบริการเจลแอลกอฮอล์ล้างมือตามจุดต่างๆและทําความสะอาดโดยใช้แอลกอฮอล์และน้ํายาฆ่าเชื้อบริเวณพื้นอาคารห้องน้ํารถเข็นเก้าอี้ที่พักผู้โดยสารราวบันไดลิฟต์โดยสารอุปกรณ์สําหรับให้บริการและอุปกรณ์ของเจ้าหน้าที่ตามจุดต่างๆทุกชั่วโมงหรือหลังจากเสร็จสิ้นภารกิจทุกเที่ยวบินรวมถึงฉีดพ่นน้ํายาฆ่าเชื้อภายในอาคารที่พักผู้โดยสารทุกสัปดาห์
นอกจากนี้ทุกท่าอากาศยานได้จัดจุดลงทะเบียนสแกนคิวอาร์โค้ด“ไทยชนะ”เพื่อบันทึกข้อมูลการเข้าออกของผู้โดยสารตามนโยบายกระทรวงคมนาคมสําหรับผู้โดยสารที่มีความจําเป็นต้องเดินทางขอให้ศึกษาประกาศ/เงื่อนไขคําสั่งของจังหวัดปลายทางซึ่งมีแนวทางปฏิบัติที่แตกต่างกันเพื่อเตรียมความพร้อมในการเดินทางได้ถูกต้องตามประกาศดังกล่าวซึ่งผู้โดยสารสามารถสอบถามข้อมูลเพิ่มเติมผ่านFacebook Department of Airports :กรมท่าอากาศยานเพจกรมท่าอากาศยาน“ข่าวและภาพกิจกรรมกรมท่าอากาศยาน”และเพจของท่าอากาศยานในสังกัดทย.และขอให้มั่นใจในการให้บริการผู้โดยสารของทย.และสายการบินณท่าอากาศยานในสังกัดทย.ให้ปลอดภัยจากเชื้อไวรัสCOVID-19ควบคู่มาตรฐานการบิน
รัฐบาลไทย-ข่าวทำเนียบรัฐบาล-รมต.อุตตม ร่วมยินดีโตโยต้า ฉลองความสำเร็จผลิตรถยนต์ครบ 10 ล้านคัน
วันพุธที่ 11 กรกฎาคม 2561
รมต.อุตตม ร่วมยินดีโตโยต้า ฉลองความสําเร็จผลิตรถยนต์ครบ 10 ล้านคัน
รมต.อุตตม ร่วมยินดีโตโยต้า ฉลองความสําเร็จผลิตรถยนต์ครบ 10 ล้านคัน
วันนี้ (11 กรกฎาคม 2561) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดงานฉลองการผลิตรถยนต์โตโยต้า ครบ 10 ล้านคัน โดยมีนายมิจิโนบุ ซึงาตะ เจ้าหน้าที่บริหาร บริษัท โตโยต้า มอเตอร์ คอร์ปเรชั่น ประเทศญี่ปุ่น และกรรมการผู้จัดการใหญ่ บริษัท โตโยต้า มอเตอร์ ประเทศไทย จํากัด ให้การต้อนรับ และมีนายชิโร ซะโดะชิมะ เอกอัครราชทูตญี่ปุ่นประจําประเทศไทย ร่วมเปิดงาน ณ โรงงานโตโยต้า สําโรง จ.สมุทรปราการ
โดยบริษัทโตโยต้า มอเตอร์ ประเทศไทย จํากัด เริ่มดําเนินธุรกิจในประเทศไทยเมื่อ พ.ศ.2505 จนถึงปัจจุบัน รวมระยะเวลากว่า 56 ปี ได้ผลิตรถยนต์โตโยต้าภายในประเทศไทยไปแล้ว 10 ล้านคัน ซึ่งเกิดจากโรงงานประกอบรถยนต์โตโยต้า 3 แห่ง ได้แก่ โรงงานประกอบรถยนต์สําโรง จ.สมุทรปราการ โรงงานประกอบรถยนต์เกตเวย์ จ.ฉะเชิงเทรา และโรงงานประกอบรถยนต์บ้านโพธิ์ จ.ฉะเชิงเทรา โดยมีโครงการผลิตรถยนต์หลายโครงการที่สนับสนุนนโยบายอุตสาหกรรมภาครัฐ เช่น โครงการผลิตรถ Pick –up การลงทุนรถยนต์ Eco car การลงทุนรถยนต์ไฮบริด เป็นต้น
รัฐบาลไทย-ข่าวทำเนียบรัฐบาล-ยธ. พิจารณาช่วยเหลือเยียวยาประชาชนที่ได้รับผลกระทบในพื้นที่จังหวัดชายแดนภาคใต้
วันอังคารที่ 12 กันยายน 2560
ยธ. พิจารณาช่วยเหลือเยียวยาประชาชนที่ได้รับผลกระทบในพื้นที่จังหวัดชายแดนภาคใต้
กระทรวงยุติธรรมประชุมคณะทํางานกลั่นกรองการปรับปรุงระบบการให้ความช่วยเหลือเยียวยาประชาชน
ที่ได้รับผลกระทบในพื้นที่จังหวัดชายแดนภาคใต้
เมื่อวันอังคารที่ ๑๒ กันยายน ๒๕๖๐ เวลา ๐๙.๐๐ น.
ณ ห้องประชุม ค.ต.ป. ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมคณะทํางานกลั่นกรองการปรับปรุงระบบการให้ความช่วยเหลือเยียวยาประชาชน
ที่ได้รับผลกระทบในพื้นที่จังหวัดชายแดนภาคใต้
เพื่อพิจารณาระเบียบและมติคณะรัฐมนตรีที่เกี่ยวข้องกับการให้ความช่วยเหลือเยียวยา
ผู้ที่ได้รับผลกระทบในพื้นที่จังหวัดชายแดนภาคใต้ อันจะนําไปสู่การปรับปรุง แก้ไขระเบียบฯ
หลักเกณฑ์การจ่ายเงินเยียวยา แนวทางการช่วยเหลือเยียวยาด้านการพัฒนาคุณภาพชีวิต
ทั้งในด้านการศึกษา การประกอบอาชีพ การฟื้นฟูร่างกายและจิตใจ
รัฐบาลไทย-ข่าวทำเนียบรัฐบาล-นายกรัฐมนตรีขอบคุณภาคธุรกิจเอกชน  ลดการจ้างงานน้อยและให้มีอาชีพเสริม พร้อมเตือนทุกกระทรวงติดตามข้อมูลที่ไม่เป็นจริง หวั่นส่งผลกระทบกับการทำงาน และละเมิด พ.ร.ก. ฉุกเฉินฯ
วันอังคารที่ 28 เมษายน 2563
นายกรัฐมนตรีขอบคุณภาคธุรกิจเอกชน  ลดการจ้างงานน้อยและให้มีอาชีพเสริม พร้อมเตือนทุกกระทรวงติดตามข้อมูลที่ไม่เป็นจริง หวั่นส่งผลกระทบกับการทํางาน และละเมิด พ.ร.ก. ฉุกเฉินฯ
นายกรัฐมนตรีขอบคุณภาคธุรกิจเอกชนที่ ลดการจ้างงานน้อยและให้มีอาชีพเสริม พร้อมเตือนทุกกระทรวงติดตามข่้อมูลที่ไม่เป็นจริง หวั่นส่งผลกระทบกับการทํางาน และละเมิด พ.ร.ก. ฉุกเฉินฯ
วันนี้ (28 เม.ย. 63) เวลา 13.00 น. ณ โถงบัญชาการ ตึกบัญชาการ 1 ทําเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงผลการประชุมคณะรัฐมนตรีถึงการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยขอบคุณคณะรัฐมนตรีและหน่วยงานที่เกี่ยวข้องทุกภาคส่วนในการดําเนินงาน
นายกรัฐมนตรีได้กล่าวถึงความคืบหน้าในการรับฟังความคิดเห็นจากภาคธุรกิจเอกชน 20 ราย ซึ่งทําหน้าที่ดูแลลูกจ้างในห่วงโซ่ของตนเอง ทั้งลดการจ้างงานให้น้อยที่สุด หาอาชีพเสริมให้แก่ลูกจ้าง รวมทั้งยังเสนอแนะด้านเศรษฐกิจ อาทิ การบริการจัดการน้ํา เพื่อให้มีแหล่งน้ําสําหรับอุปโภค บริโภค รวมทั้งจะทํางานร่วมกับรัฐบาลในการดูแลประชาชนให้มากขึ้น เพื่อลดปัญหาความเหลื่อมล้ํา ทั้งนี้ นายกรัฐมนตรียืนยันว่าทุกภาคส่วนมีความสําคัญในการช่วยเหลือรัฐบาลดูแลประชาชน เพราะฉะนั้นในช่วงเวลาแบบนี้อยากให้ทุกฝ่าย เผื่อแผ่แบ่งปันซึ่งกันและกัน ร่วมมือกันแก้ไขปัญหา ซึ่งภาคธุรกิจเอกชนเห็นเช่นเดียวกับรัฐบาลว่า หลังจากสถานการณ์โควิด-19 การดํารงชีวิต ทั้งด้านสาธารณสุขและสิ่งแวดล้อม จะเปลี่ยนแปลงไป ซึ่งรัฐบาลจะดําเนินงานภายใต้ยุทธศาสตร์ชาติเพื่อพัฒนาประเทศให้เต็มรูปแบบ โดยต้องอาศัยภาคธุรกิจเอกชน ภาคประชาชน เพื่อให้การทํางานสําเร็จ
นายกรัฐมนตรียืนยันว่าไม่มีผลประโยชน์กับภาคเอกชน และภาคเอกชนก็ไม่มีการเรียกร้องใด ๆ ทั้งสิ้น ขอประชาชนอย่ารับข่าวบิดเบือน ทั้งนี้ มอบหมายให้ทุกกระทรวงติดตามการเผยแพร่ข้อมูลที่ไม่เป็นข้อเท็จจริงและส่งผลกระทบกับการทํางาน และอยากให้ระมัดระวังในการเผยแพร่ข้อมูลเพื่อไม่ให้เป็นการละเมิด พ.ร.ก. ฉุกเฉินฯ
สุดท้ายนี้ นายกรัฐมนตรีได้ขอความร่วมมือให้ทุกภาคส่วนเข้าใจการทํางานของรัฐบาล ลดความขัดแย้ง เพื่อให้ประเทศไทยพัฒนาการดูแลประชาชนได้เทียบเท่ากับประเทศที่พัฒนาแล้ว โดยหวังว่าในอนาคตประเทศไทยจะสามารถเพิ่มศักยภาพในการตรวจหาผู้ป่วยติดเชื้อเพิ่มมากขึ้น
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บีโอไอผนึกกำลัง 5 หน่วยงานรัฐ เปิดศูนย์บุคลากรทักษะสูง
วันอังคารที่ 4 กรกฎาคม 2560
บีโอไอผนึกกําลัง 5 หน่วยงานรัฐ เปิดศูนย์บุคลากรทักษะสูง
บีโอไอเปิดศูนย์บุคลากรทักษะสูง หรือ STC จับมือหน่วยงานรัฐลงนามบันทึกความเข้าใจเพื่อร่วมกันเชื่อมโยงฐานข้อมูล หวังดึงบุคลากรผู้เชี่ยวชาญด้านวิทยาศาสตร์  และเทคโนโลยีเข้าทํางานในกลุ่มอุตสาหกรรมแห่งอนาคต ภายใต้การขับเคลื่อน “ประเทศไทย 4.0”
นางหิรัญญา สุจินัย เลขาธิการคณะกรรมการส่งเสริมการลงทุน หรือบีโอไอ เปิดเผยภายในงานเปิด “ศูนย์บุคลากรทักษะสูง”หรือStrategic Talent Center(STC)โดยมีนายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธาน ณ ศูนย์ประสานการบริการด้านการลงทุนอาคารจัตรัสจามจุรี ชั้น 18ว่า การจัดตั้งศูนย์บุคลากรทักษะสูง เป็นความร่วมมือระหว่างบีโอไอและ5หน่วยงานที่เกี่ยวข้อง  ได้แก่  กระทรวงดิจิทัลเพื่อเศรษฐกิจและสังคม สํานักงานคณะกรรมการวิจัยแห่งชาติ (วช.) สํานักงานพัฒนาวิทยาศาสตร์และเทคโนยีแห่งชาติ (สวทช.) สํานักงานคณะกรรมการนโยบายวิทยาศาสตร์เทคโนโลยีและนวัตกรรมแห่งชาติ (สวทน.) และสํานักงานกองทุนสนับสนุนการวิจัย (สกว.)โดยได้มีการลงนามในบันทึกความเข้าใจ(เอ็มโอยู)ร่วมกัน เพื่อสนับสนุนการดําเนินงานของศูนย์ดังกล่าว ซึ่งจะมีบทบาทในการช่วยขับเคลื่อนให้มีผู้เชี่ยวชาญด้านวิทยาศาสตร์และเทคโนโลยีเข้าสู่ภาคเอกชนมากขึ้น เพื่อรองรับนโยบาย “ประเทศไทย 4.0”
ศูนย์STCจะเป็นศูนย์กลางเชื่อมโยงระหว่างภาคส่วนที่เกี่ยวข้อง เช่น ภาคเอกชน บุคลากรที่มีทักษะสูง สถาบันวิจัย/ สถาบันการศึกษา ตลอดจนประสานงานเรื่องการอํานวยความสะดวกเรื่องวีซ่า และใบอนุญาตทํางานให้แก่บุคคลที่มีทักษะสูงจากต่างประเทศ โดยจะช่วยให้บริษัททั้งไทยและต่างประเทศที่ดําเนินธุรกิจอยู่ในประเทศไทย สามารถเข้าถึงบุคลากรที่มีความเชี่ยวชาญเพื่อดําเนินกิจกรรมที่เกี่ยวข้องกับการวิจัย พัฒนา และนวัตกรรมได้อย่างมีประสิทธิภาพมากขึ้น
การให้บริการของศูนย์STCจะครอบคลุม 3 ด้าน คือ 1.การแนะนําผู้เชี่ยวชาญทั้งไทยและต่างชาติในสาขาวิทยาศาสตร์และเทคโนโลยีให้กับภาคเอกชน โดยเชื่อมโยงฐานข้อมูลของหน่วยงานต่างๆในเครือข่ายซึ่งครอบคลุมนักวิจัยในภาครัฐ ผู้ได้รับทุนวิจัย นักเรียนทุนระดับปริญญาเอกด้านวิทยาศาสตร์และเทคโนโลยี 2.การให้บริการรับรองผู้เชี่ยวชาญต่างประเทศ (Expertise Recognition) ในสาขาวิทยาศาสตร์และเทคโนโลยีเพื่ออํานวยความสะดวกด้านวีซ่าและใบอนุญาตทํางาน โดยศูนย์STCจะส่งต่อข้อมูลและหลักฐานต่างๆ ของผู้เชี่ยวชาญชาวต่างชาติที่บริษัทประสงค์จะนําเข้ามาทํางานในประเทศไทยให้หน่วยงานที่เกี่ยวข้องเพื่อพิจารณารับรอง
และ 3.การอํานวยความสะดวกวีซ่าและใบอนุญาตทํางาน โดยผู้เชี่ยวชาญที่ได้รับการรับรองจากหน่วยงานในเครือของศูนย์STCจะได้รับการอํานวยความสะดวกเรื่องวีซ่าและใบอนุญาตทํางาน ทั้งในกรณีที่ทํางานในบริษัทที่ได้รับส่งเสริมการลงทุนและไม่ได้รับการส่งเสริมการลงทุน โดยศูนย์STCจะทํางานเชื่อมต่อกับระบบe-Expertของศูนย์บริการวีซ่าและใบอนุญาตทํางาน (One Stop Service Center for Visa and Work Permit) ซึ่งตั้งอยู่ที่ศูนย์ประสานการบริการด้านการลงทุน ตั้งอยู่ที่ ชั้น 18 อาคารจัตุรัสจามจุรี
“ศูนย์STCนับเป็นบริการใหม่ของบีโอไอที่จะมีส่วนช่วยแก้ปัญหาการขาดแคลนบุคลากรที่จําเป็นสําหรับการก้าวไปสู่เศรษฐกิจฐานความรู้” นางหิรัญญากล่าว
++++++++++++++++++++++++++
รัฐบาลไทย-ข่าวทำเนียบรัฐบาล-ธ.ก.ส.ร่วมสร้างศิลปะมงคลเทิดคุณพระแม่โพสพ มิ่งขวัญแห่งภาคเกษตรกรรม สร้างขวัญกำลังใจแก่ชาวนา
วันจันทร์ที่ 26 พฤศจิกายน 2561
ธ.ก.ส.ร่วมสร้างศิลปะมงคลเทิดคุณพระแม่โพสพ มิ่งขวัญแห่งภาคเกษตรกรรม สร้างขวัญกําลังใจแก่ชาวนา
ธ.ก.ส.ร่วมกับไร่เชิญตะวันและเรือนศิลป์แสนขัติยรัตน์ เทิดคุณพระแม่โพสพ ผ่านผลงานศิลปะอันล้ําค่า “โพสพาญชลี” เทวนารีแห่งภาคเกษตรกรรม โดยนํารายได้สมทบทุนสร้างโรงเรียนชาวนาและการจัดซื้ออุปกรณ์ทางการแพทย์ให้กับโรงพยาบาลที่ขาดแคลนในถิ่นทุรกันดาร
ธ.ก.ส.ร่วมกับไร่เชิญตะวันและเรือนศิลป์แสนขัติยรัตน์ เทิดคุณพระแม่โพสพ ผ่านผลงานศิลปะอันล้ําค่า “โพสพาญชลี” เทวนารีแห่งภาคเกษตรกรรม ที่เป็นศูนย์รวมแห่งพลังศรัทธาและผู้สร้างอาหารหล่อเลี้ยงผู้คน สร้างขวัญกําลังใจให้กับชาวนาไทย โดยนํารายได้สมทบทุนสร้างโรงเรียนชาวนาและการจัดซื้ออุปกรณ์ทางการแพทย์ให้กับโรงพยาบาลที่ขาดแคลนในถิ่นทุรกันดาร
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์ (ธ.ก.ส.) เปิดเผยว่าในโอกาสครบรอบ 52 ปี ธ.ก.ส. ร่วมกับไร่เชิญตะวันและเรือนศิลป์แสนขัติยรัตน์ จัดทําเหรียญศิลปะมงคล เพื่อเป็นการเทิดคุณพระแม่โพสพ และสร้างขวัญกําลังใจแก่ชาวนาซึ่งเป็นผู้ผลิตอาหารหล่อเลี้ยงผู้คน โดยได้รับความอนุเคราะห์จากรองศาสตราจารย์ ดร.สุวัฒน์ แสนขัติยรัตน์ เป็นผู้รังสรรค์ผลงานศิลปะอันงดงามล้ําค่า เพื่อถ่ายทอดให้เห็นถึงพลังแห่งความเชื่อ ความศรัทธา ของประชาชนชาวไทยรวมถึงชาวอุษาคเนย์ ที่มีต่อพระแม่โพสพ เทพผู้ดลบันดาลความอุดมสมบูรณ์ ผู้ผลิตธัญญาหารหล่อเลี้ยงชีวิตผู้คนทั้งโลก ถือเป็นมิ่งขวัญและเป็นศูนย์รวมจิตใจของชาวนาและผู้ประกอบอาชีพเกษตรกรรมมาช้านาน โดยจัดทําเป็นผลงานจิตกรรมและประติมากรรมต้นแบบ “เมล็ดข้าว” สร้างด้วยวัสดุทองแดงสูง 3.5 เมตร เพื่อนําไปจัดแสดง ณ ศูนย์เรียนรู้การเกษตรในพระดําริพระเจ้าหลานเธอพระองค์เจ้าอทิตยาทรกิติคุณ “ซแรย์ อทิตยา” ต.เทนมีย์ อ.เมือง จ.สุรินทร์ รวมถึงการจัดทําเหรียญที่ระลึกพระแม่โพสพ ทั้งประเภทเหรียญทองคํา เหรียญเงิน เหรียญทองแดงรมดํา เหรียญเงินพร้อมเข็มกลัดเงิน และเหรียญทองแดงพร้อมเข็มกลัดทองแดง โดยท่านพระมหาวุฒิชัย วชิรเมธี ได้กรุณาตั้งชื่อว่า “โพสพาญชลี” อันเป็นการน้อมกราบสักการะพระแม่โพสพผู้มีพระคุณอันยิ่งใหญ่
เหรียญดังกล่าวนอกจากมีความงดงามและมีคุณค่าทางศิลปะแล้ว ทุกเหรียญยังผ่านพิธีพุทธาภิเษกและเทวาภิเษกเพื่อความเป็นสิริมงคล และเป็นการสร้างขวัญกําลังใจแก่ผู้ที่เป็นเจ้าของ โดยรายได้จากการจําหน่ายเหรียญ จะนําไปเป็นทุนสนับสนุนการดําเนินงานโรงเรียนชาวนาพุทธเศรษฐศาสตร์ เพื่อต่อยอดและพัฒนาความรู้แก่ชาวนาในการผลิตอาหารแบบเกษตรอินทรีย์ และการจัดสร้างที่พักผู้มาปฏิบัติธรรม ณ ไร่เชิญตะวัน จ.เชียงราย ตลอดจนนําไปจัดซื้ออุปกรณ์ทางการแพทย์มอบให้กับโรงพยาบาลที่ขาดแคลนในถิ่นทุรกันดาร รวมถึงผู้ป่วยติดเตียงที่ยากไร้ในชนบท ซึ่งผู้ที่สนใจสามารถสั่งจองเหรียญได้ที่ สมาคมสโมสรพนักงาน ธ.ก.ส. ชั้น 6 อาคารโพเดียม ธ.ก.ส.สํานักงานใหญ่ บางเขน โทร. 0-2558-6555 ต่อ 8950 – 8953 หรือทาง www.baacclub.me ตั้งแต่วันนี้ถึง 30 พฤศจิกายน 2561
รัฐบาลไทย-ข่าวทำเนียบรัฐบาล-รัฐบาลเห็นชอบลดภาษีที่ดินและสิ่งปลูกสร้าง
วันพุธที่ 11 ธันวาคม 2562
รัฐบาลเห็นชอบลดภาษีที่ดินและสิ่งปลูกสร้าง
วันอังคารที่ 10 ธันวาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบร่างกฎหมายลดภาษีที่ดินและสิ่งปลูกสร้าง โดยลดภาษีร้อยละ 50 สําหรับเจ้าของที่ดินที่เป็นบุคคลธรรมดาได้มาจากมรดก ใช้เป็นที่อยู่อาศัยและมีชื่ออยู่ในทะเบียนบ้าน ที่จดทะเบียนสิทธิ/นิติกรรมก่อน 13 มี.ค. 62 หรือเป็นที่ตั้งของโรงไฟฟ้าหรือใช้ประโยชน์เกี่ยวกับการผลิตไฟฟ้า และลดภาษีร้อยละ 90 สําหรับที่ดินหรือสิ่งปลูกสร้างบางประเภท เช่น ที่ดินหรือสิ่งปลูกสร้างของผู้ประกอบการพัฒนาอสังหาริมทรัพย์ ที่ดินหรือสิ่งปลูกสร้างที่เป็นอสังหาริมทรัพย์รอการขายของสถาบันการเงิน ที่ดินหรือสิ่งปลูกสร้าง ที่ใช้ในกิจการของสถาบันอุดมศึกษา เป็นต้น โดยการลดภาษีที่ดินและสิ่งปลูกสร้างดังกล่าวนี้ คาดว่าจะมีผลบังคับใช้ในปี 2563 เป็นต้นไป
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ตั้งแต่วันที่ 22 มีนาคม 2563 เป็นต้นไป ผู้ที่เดินทางเข้ามาในประเทศไทย จะต้องมีใบรับรองแพทย์ จริงหรือไม่ ??
วันศุกร์ที่ 20 มีนาคม 2563
ตั้งแต่วันที่ 22 มีนาคม 2563 เป็นต้นไป ผู้ที่เดินทางเข้ามาในประเทศไทย จะต้องมีใบรับรองแพทย์ จริงหรือไม่ ??
จะเข้าประเทศไทยต้องใช้ใบรับรองแพทย์จริงหรือ ?
Q: ตั้งแต่วันที่ 22 มีนาคม 2563 เป็นต้นไป ผู้ที่เดินทางเข้ามาในประเทศไทย จะต้องมีใบรับรองแพทย์ จริงหรือไม่ ??
A: จริง โดยสํานักงานการบินพลเรือนแห่งประเทศไทย ได้ออกประกาศแนวทางปฏิบัติของผู้ที่จะเดินทางเข้ามายังประเทศไทย ดังนี้
ชาวต่างชาติ ต้องมีเอกสารไปแสดงที่จุดเช็คอิน ดังนี้
- ใบรับรองแพทย์ ที่ออกให้ก่อนการเดินทางไม่เกิน 72 ชม. โดยแพทย์ยืนยันว่าตรวจแล้วไม่พบเชื้อโควิด-19
- มีการทําประกันคุ้มครองการรักษาในประเทศไทย ที่ครอบคลุมไวรัสโควิด-19 เป็นจํานวนไม่น้อยกว่า 1 แสนเหรียญสหรัฐฯ
ชาวไทย ต้องมีเอกสารไปแสดงที่จุดเช็คอิน ดังนี้
- ใบรับรองแพทย์ ที่ยืนยันว่ามีสุขภาพเหมาะสมต่อการเดินทาง
- หนังสือรับรองการเดินทางกลับประเทศไทย ที่ออกให้โดยสถานทูต สถานกงสุลใหญ่ หรือกระทรวงการต่างประเทศ